b'\n_START_ARTICLE_\nAlbert av Sachsen-Coburg-Gotha\n_START_SECTION_\nBakgrunn\n_START_PARAGRAPH_\nAlbert var s\xc3\xb8nn av hertug Ernst I av Sachsen-Coburg-Gotha og Louise av Gotha. Albert og hans eldre bror Ernst tilbrakte ungdommen i n\xc3\xa6r kontakt grunnet foreldrenes turbulente ekteskap med p\xc3\xa5f\xc3\xb8lgende separasjon og skilsmisse. Etter at deres mor ble forvist fra hoffet i 1824 giftet hun seg p\xc3\xa5 nytt med sin elsker, Alexander von Hanstein, greve av P\xc3\xb6lzig og Beiersdorf. Hun s\xc3\xa5 antagelig aldri sine barn igjen og d\xc3\xb8de av kreft 30 \xc3\xa5r gammel i 1831. Det p\xc3\xa5f\xc3\xb8lgende \xc3\xa5ret giftet deres far seg med sin niese, hans s\xc3\xb8nns kusine Marie av W\xc3\xbcrttemberg. Deres ekteskap var ikke varmt, og Marie hadde antagelig ingen innvirkning p\xc3\xa5 livene til Ernst og Albert._NEWLINE_Br\xc3\xb8drene ble utdannet privat i sitt hjem av Christoph Florsch\xc3\xbctz og senere studerte de i Brussel hvor Adolphe Quetelet var en av deres l\xc3\xa6rere. Som mange andre tyske fyrster begynte Albert p\xc3\xa5 Universitetet i Bonn hvor han studerte juss, politisk \xc3\xb8konomi, filosofi og kunsthistorie. Han spilte musikk og utmerket seg i sport, s\xc3\xa6rlig fekting og riding. Hans l\xc3\xa6rere i Bonn var blant annet filosofen Fichte og poeten Schlegel.\n_START_SECTION_\nEkteskap\n_START_PARAGRAPH_\nIdeen om et ekteskap mellom Albert og hans kusine Victoria er f\xc3\xb8rste gang dokumentert til 1821 i et brev fra deres bestemor p\xc3\xa5 farssiden, enkehertuginne av Sachsen-Coburg-Gotha, som skrev at han var \xc2\xabmotstykke til den vakre kusinen.\xc2\xbb Ved 1836 hadde denne tanken ogs\xc3\xa5 festet seg i sinnet til deres ambisi\xc3\xb8se onkel Leopold, som hadde v\xc3\xa6rt konge over belgierne siden 1831._NEWLINE_Etter at familien hadde arrangert kontakten, forlovet han seg den 8. desember 1839 med sin da 20 \xc3\xa5r gamle kusine, dronning Victoria av Storbritannia. De giftet seg den 10. februar 1840 i London. Dronningens husholdning ble drevet av hennes tidligere guvernante, baronesse Louise Lehzen. Albert refererte til som \xc2\xabhusdragen\xc2\xbb, men han \xc3\xb8nsket \xc3\xa5 v\xc3\xa6re mer enn ektemann, og man\xc3\xb8vrerte for \xc3\xa5 f\xc3\xa5 fjernet baronessen fra hennes posisjon. Innen to m\xc3\xa5neder av ekteskapet ble Victoria gravid, og Albert begynte \xc3\xa5 ta p\xc3\xa5 seg offentlige roller, og hjalp Victoria med papirarbeid. _NEWLINE_Albert fremmet mange offentlige utdanningsinstitusjoner. En samling av hans taler ble utgitt i 1857. Anerkjent som en tilhenger av utdannelse og teknologisk framgran ble han invitert til \xc3\xa5 tale ved vitenskapelige m\xc3\xb8ter, blant annet en tale han holdt som president for British Association for the Advancement of Science (\xc2\xabDen britiske forening for fremme av vitenskapen\xc2\xbb) da det holdt m\xc3\xb8te i Aberdeen i 1859. Hans fremme av vitenskap ble m\xc3\xb8tt med motstand fra kirken. Sammen med Palmerston fors\xc3\xb8kte de f\xc3\xa5 anbefalt et adelskap i anerkjennelse av Charles Darwin og utgivelsen av Artenes opprinnelse (1859), men det ble sl\xc3\xa5tt ned av Samuel Wilberforce, biskopen av Oxford.\n_START_SECTION_\nD\xc3\xb8d\n_START_PARAGRAPH_\nPrins Albert d\xc3\xb8de bare 42 \xc3\xa5r gammel. Han er begravet i mausoleet i Windsor Castle._NEWLINE_Victoria elsket sin mann meget h\xc3\xb8yt og bar etter hans d\xc3\xb8d s\xc3\xb8rgekl\xc3\xa6r resten av livet._NEWLINE_Royal Albert Hall er oppkalt etter prinsgemal Albert og Victoria and Albert Museum er oppkalt etter ham og hans ektefelle, dronning Victoria. Begge disse minnesmerkene over ham ble reist p\xc3\xa5 det store arealet syd for Hyde Park i South Kensington som ble innkj\xc3\xb8pt til offentlig bruk ved det store overskuddet som Verdensutstillingen hadde innbrakt. Her ble ogs\xc3\xa5 the Natural History Museum, the Royal College of Art og the Royal College of Music reist.'